Татарстанда 76 яшьлек пенсионер мохтаҗларга ярдәм итү өчен эшләп йөри

	Яхшылык эшлә дә суга сал, халык белмәсә, балык белер. Халыкта әнә шундый мәкаль бар. Күпләр изге гамәлен күрсәтми эшләсә дә, кайвакыт бу хакта башкаларга җитке­рүнең дә гөнаһы юк. Мактану яки макталу түгел, тормыш­ның асылын аңла­мыйча, булганына шөкер итмәү­челәргә гыйбрәт булсын өчен.	 Газетабызда ярдәм сораган язмалар күп чыга. Мохтаҗлар да күп очрый юлыбызда, аларга ярдәм итәргә теләүчеләр дә. Кайбер сабыйлар турында әле язганда ук, бу балага Нурфаяз абый, ул булмаса, Таһир абый булышмыйча калмас, дигән уй килә. Күңел алдамый, озак та үтми, телефонга бу абый­ларның берсеннән бул­са да смс  килеп тө­шә: “Узган атнада ярдәм сораган балага акча җибәргән идем. Барып җит­те­ме икән?” Берсе – сиксәннең теге ягында, икенчесе дә аннан калышмый. Алар акчаны безнең кебек интернет аша гына күчерми, район үзәгенә барып, банк аша эш йөртә.   
	Гөлгенә ШИҺАПОВА	
Ватаным Татарстан

	№ --- | 08.06.2018	


